b'\n_START_ARTICLE_\nPink Cadillac\n_START_SECTION_\nHandling\n_START_PARAGRAPH_\nTommy Nowak (Clint Eastwood) er en menneskejeger som lever av \xc3\xa5 spore opp og p\xc3\xa5gripe kriminelle som har stukket av mens de har v\xc3\xa6rt l\xc3\xb8slatt mot kausjon. Hans liv tar en dramatisk vending da han m\xc3\xa5 spore opp Lou Ann McGuinn (Bernadette Peters), sist sett i en 1957-modell rosa Cadillac cabriolet. Hun er p\xc3\xa5 r\xc3\xb8mmen, b\xc3\xa5de fra sin ektemann og en rasistisk gruppering som han er medlem av, etter \xc3\xa5 ha stj\xc3\xa5let en stor sum penger fra dem. Tommy Nowak klarer \xc3\xa5 oppspore Lou Ann f\xc3\xb8r de andre finner henne, men ender opp med \xc3\xa5 bli romantisk involvert med henne.'